
w uamquam multi in philosophia sunt loci, commilitones carissimi, de quibus quum 
magna in dubitatione versentur disputare possimus, perpauci tamen sunt ejusmodi, quos per 
exiguum, quod nobis indici habendarum scholarum praefantibus concessum est spatium, non 
perstringere sed pertractare liceat. Ex eo autem genere, quorum etiam pauculis paginis 
quodammodo absolvi possit disceptatio, est hie locus, quem jam declarabimus. 

Est communis omnium fere psychologorum opinio, hominem et belluam non genere sed 
magnitudine et quasi gradibus inter se differre; id quod satis apparet e bipartita illa trilogia 
psychologiea, quam suo ambitu cuneta phaenomena animae, quam eandem dicunt mentem, 
comprehendere putant, Sic enim sibi persuaserunt, inter sensum, quo quidem solo moven- 
tur bellua, et intellectum, qui hominis proprius sit, itemque inter cupiditatem et vo- 
luntatem, quarum eadem ratio sit, nihil omnino interesse nisi quod intersit inter zd Inferius 
et zó Superius, з) Quae quidem opinio etsi jam tota falsa est atque ejusmodi, qua nihil 
esse possit perversius — id quod mathematica cum necessitate doceri potest —, sunt tamen 
psychologi, qui majore etiam hocce ducantur errore, ut belluae non solum sensum et cupi- 
ditatem sed etiam ipsum intellectum et voluntatem largiantur. Ait enim Herbartus his ipsis 


verbis, nimis negligi a psychologis nobilem naturam belluae; solo — ut hoe novemus ver- 
bum — egoismo hominis fieri, ut is sibi videatur tanto a bellua disclusus esse hiatu, 


quantum sine mortis periculo nemo transsilire possit. Namque diligente et accurata obser- 
vatione cognosci, inter belluam et rudem nullaque cultura subactum et mitigatum hominem 


—————— 


*) Sic enim dicunt non docent; ,9ticbere8 — finn(idje8 — vernunfttofca —thierifdes, unb höheres — über: 
finnlidjes = vernünftiges = menjdjidjes Grfennen, Fühlen unb Begehren.” Praeter tria hace phaenomena 
etsi psychologi corporis quoque vitam organicam ad mentem sui sibi consciam et libera vo- 
lontate ntentem referunt effectricem, plerique tamen totam biologiam rejiciunt ad physiologos et 
sic non intezram et perfectam sed mntilatam tradunt psychologiam sive noologiam. Sed hoc quidem alio 
loco docebimus, quam temere et prorsus nulla ratione et via disputent psychologi, unde iis accidere 
necesse sit, ut ignorent, quam noscere volunt, vim et naturàn mentis. 

paululum admodum interesse; rudem hominem non magis ratione uti quam bestiam,*) At- 
que hanc quidem opinionem Herharti, qua a vita communi nihil alienius est, jam conabimur, 
commilitones carissimi, argumentis et certis rationibus refellere ac breviter docere totam 
inanem esse. 


Primum igitur quanto in errore versetur opinio Herbarti, testis est vel gravissima illa, 
qua genus hominum valet, conscientia justi et injusti, boni et mali. Nam sanctis- 
simus quisque sibi conscius est, jure sese bellua uti serva eaque vesci caesa, nefandum 
quum judicet perpetrare scelus, qui servitute vel ipsa morte afficiat hominem. Haec autem, 
quae est hominis, conscientia justi et injusti, boni et mali non magis vana dici potest 
quam ejus conscientia veri et falsi. Hoe enim qui velit negare, utriusque et boni mali et 
veri falsi aeque certam et firmam hominis notitiam esse, is demat homini necesse est quod 
ei demere absurdum est, conscientiam suimet ipsius, Sed haec ratio, quamquam ipsa 
per se vel optima est, attamen vix quidquam valebit contra Herbartum idque eam ob causam, 
quod ille suam propriam justi et injusti, boni et mali habet notionem. Etenim sublato, 
quem intelligenter Kantius constituit, „Imperativo categorico* Herbartus totam de moribus 
et virtute philosophiam non tam in morali quam in aesthetica lege niti vult.*) Өш 
quidem error quum longiorem desideret disputationem, quam quae hoc loco institui possit, 
aliam inibimus viam ad refutandam Herbarti de natura belluae opinionem.  Pervetere igitur 
hoc utemur argumento, ut, quod solus homo loquatur, eo doceamus belluam vivere vitae 
suae nesciam et ne tantillum quidem intelligentem quas perbene sentiat rerum. Ne- 
que enim ideo non loquitur bellua, quod nequit sed quod nescit loqui; hoc dicimus, quum 
duo insint in loquela et sonus et cogitatio, non quidem sono sed penitus caret bellua 
cogitatione sive intellectu. Nam quod dicunt certi corporum sectores?) belluarum linguam 
et os natura non ita comparata esse, ut illae loqui possint, id patet in promptuque est 
quam sit falsum, siquidem valere volunt in omnes, Sunt enim belluae, quae soluta lingua 
articulatos, qui vocantur, edant sonos; psittacos nostis et corvos aliasque aves non solum 
nomen domini sed plura etiam verba pronuntiare et quidem tam distincte et clare, ut ho- 
minem videri possitis loquentem. Sed soluta etiam lingua etsi plures audiunt tamen per- 
paucas tantum easque inculcatas plerumque et psittaci et corvi mittunt voces humanas, 
quum parvuli homines non inculcata sed sponte excepta imitentur verba. Tam cupide 
enim excipiunt ea, quae dicunt alii, ut nulla mater ignoret, coram loquacibus filiolis non 
loquenda, quae ipsius intersit latere vicinos, Ad hoc accedit, quod parvuli homines non 


1) Vide quos scripsit libros: Surge псу оре b. Philofophie aus prat, Gefidtspp. $. 141 sq. — Pfydo- 
logie als телба, neu gegründet auf Erfahrung, Metaphyfié u, 9Xatbematif. M, p. 2. 65. 223, 228, 238 sqq. — 
Lehrb, sur Ginleitung in bie Philosophie S. 159, p. 271. — Lehrb. aur Pfydologie $. 61— 05. 199. Qui quidem 
Joci neque ipsi inter se neque cum iis, qui sunt 8. 123 et 212 encyclop. tum $. 163 introduct. in phi- 
losophiam satis conveniunt. — 2) Vide p. 51et78 libri, qui inscriptus est: Pjydjologie als 3eijfenfdjaft 2с, 
tum 8. 90—94. 128, p. 176. n. 1 introduct. in philosophiam. — ?) Negant Camperus et Cuvierns, ajunt Rudolphius 
(physiolog. I, $.32) et Burdachius (p. 646 sq. libri: Xntbropologic für 5, gebildete Publifum) posse loqni belluam. 

servi sedliberi auditorum verborum imitatores sunt, Namque infinitivo, quem grammatici 
dicunt, verhi modo pro norma adhibito non irregulari sed regulari utuntur conjuga- 
tione. Quid quod fuerunt parvuli, qui neglecti a parentibus mercenariis proprio sihi in- 
vento sermone loquerentur, quae intelligeret nemo; 14 quod ille tantum pro ficta fabula 
habebit, qui adultae quam adolescentis curiosior humanitatis ignorat, quot inaudita verba 
sua sponte novent parvuli; quamquam philosophi est, cujusque rei primordia investigare, 

Ex his igitur evidens est, posse quidem sed non scire loqui belluam, id est, non 
habere stupidam, quae sonis exprimat animo cogitata et intellecta. quasque voces imitetur 
humanas, eas non verba, id est, notas rerum esse sed sonos inanes nulla sub- 
jecta cogitatione. Sed erunt, quibus nostra argumentatio non satis probetur. Negabunt 
enim, quod ,,zovgorvdwr plov dev/Iov non haheat, quae eloquatur, secum cogitata, inde 
cogi, eandem rationem esse belluarum quadrupedum. Quibus ut satisfaciamus, simias quo- 
que, quarum cum homine jam ab antiquo poëta versu nobilitata +) similitudo ostentari solet, 
docebimus quamvis dyPowmoede?s minime tamen dàrÓgcotoróovc esse, Quum vero haec ani- 
malia perquam docilia etsi multas actiones nullas tamen voces humanas imitentur et corpo- 
rum quoque sectores adhuc certent, possintne simiae an non possint loqui, hoc proba- 
bimus argumento, qnantopere erraverit magnus Linnaeus, quum diceret: „vix unicam notam 
discerno, qua homo discerni a simiis possit; quod me attinet, dubius adhuc sum, qua nota 
characteristica troglodytae distinguantur a homine.) gitur Burdachio anthropologo teste 
illae simiae, quae omnium proxime ad similitudinem hominis accedunt, penitus carent arte 
nectendorum nodorum, perbene quum solvant nexos ab hominibus. Refert enim 
praeclarus anthropologus, duo illa genera simiarum, quae „Orang Utang“ et ,,Schimpanse* 
plerumque vero uno nomine „Orangs“ appellantur, perlibenter librare se per aérem funibus 
humana factis manu et destinatis ad arbores atque exsatinía cupiditate ludendi semper ex- 
peditis nodis solvere funes, nunquam vero revincire tentare solutos et jacentes. ?) Hine 
quidem intelligitur vel optime, „homines illos silvestres?) non bomines sive homunculos 
sed belluas esse. Quod enim nodos nectere nesciunt, inde certa conjectura assequimur, carere 
eos cogitatione sive intelligentia, Nam qui nectit nodum, is necesse est cogita- 
tam et intellectam nodi imaginem habeat, ad explicandum nexum quum nihilo opus 
sit nisi ut solis oculis vel etiam manibus persequatur implicationem; hac quidem in 
re et somaticus et psychicus valet mechanismus. Tali enim mechanismo fieri dixe- 
ris, ut parvuli homines explicare possint quem nectere nesciunt nodum; sed hoc 
interest inter parvulum hominem et magnam simiam, quod ille quem solvit eundem reficere 
tentat nexum cupidusque discendi experiendo pervenit eo, quo nunquam ipsa per se et 
fortasse ne docta quidem a magistro pervenit simia. Ne vero — speciosius quidem quam 
verius — aliquis dicat contra, sapienter uti simias funibus destinatis ad arbores manu 


?) Simia quam similis, turpissima bestia, nobis. Ennius apnd Ciceronem de natur. Deor. I, c. 35. — 
?) Amoenit, acad. diss. 105 p. 66 et 176. cfr. Faun. Suec. praef; Anthropomorph. p. 76 sq. — 3) Vide 
quem jam diximus librum: Unthropologic.... p. 644 sqq- — *) Burd. ibd. p. 640, — 

hominum, proprio quum abstineant labore, et propterea non revincire solutos, quod 
satiatae ludo nolint quod sciant facere, igitur hoc ne quis dicat, monemus, quod — eo- 
dem quidem anthropologo teste?) — tabernacula simiarum non tam artificiosa sed multo 
pejora sunt quam nidi seiurorum vel habitacula castorum extructa ad aquas, id satis argu- 
menti esse debere, non intelligente eas judicio nec libero uti arbitrio sed solam hane ob 
causam non tentare denuo religare funes solutos, quod nesciant quem non dubium est 
quin possint nectere nodum; etenim quae manus satis commodae sunt ad nodos expli- 
candos, eae non plane incommodae dici possunt ad nectendos. Ex eodem genere est, 
quod simiae ut funibus ad libranda corpora sie ignibus hominum utuntur ad depellendum 
quod sentiunt frigus, Sic enim accidere narrant, ut simiae egressae e silvis circumsidant 
ignes, quos reliquerunt homines, atque hos eo usque imitentur, ut manus ad flammam por- 
rigant sed non adhibentes, ante oculos et pedes quae sunt ligna et alimenta, ab- 
eant ignibus sponte extinctis. Quo quid fieri potest stupidius? At haec ipsa est natura 
belluae, ut quod rationis expers est et sensu tantum movetur, ad id solum, quod adest quod- 
que praesens est, se accommodet neque praesentibus adjungat atque annectat futura neque 
cursum rerum eventorumque cernat causas. Hine igitur intelligitur, si simia docta ab ho- 
mine ignem alit habilique manu versat veru, non cogitate et scienter eam cogitantis 
magistri exsequi jussa, Quod si vero quis isti narrationi diffidat: cetera quae diximus, 
praesertim vero ea, quae mox dicemus, satis docebunt, quam verum sit, quod defendimus, 


Hac igitur ratione contra philosophum empiriae studiosum teste utendum ducimus 
empiria, At nihil agis, inquis, dum frangere studes sententiam Herbarti, Nam quod avi- 
culas docuisti posse quidem sed non scire loqui, id diligens et prudens ille, quem oppu- 
gnas, observator belluarum concedit et ipse neque etiam illo quo plerique philosophi empirici 
tenetur errore, uf simiarum cum liomine similitudinem urgeat, quippe quas libenter det non 
rationalia animalia esse, sed inde minime effici ait disputator subtilis, equos quoque, 
praesertim vero amicos et fideles canes expertes esse rationis; haec quidem animalia cau- 
sas esse justissimas, cur non quidem persuasum habeat, sed tamen credat non nescire 
sed nequire loqui misera, з) Ad haec habemus quae respondeamus breviter. Est enim philo- 
sophi, non ex concessis neque хет” соолор sed хот’ &iyJsrav disputare; Herbartus vero 
magis dixit quam docuit aves et simias nihil habere quod sonis exprimant mente cogitatum 
atque intellectum. Hinc ipsa res postulabat, ut ista quoque animalia doceremus vivere vi- 
tae suae nescia et somniculosas naturas esse eoque demum confecto negotio evinceremus, 
etiam canes non plus sapere quam ceteras belluas. Нас vero ratione tollitur, quam mira 
docilitas et fidelitas canum Herbarto attulit dubitationem, an ii tam misera animalia sint, 
ut animo prompta habeant, quae si possint, velint eloqui lingua, Igitur si canes non 
intellectu sed lingua et ore carent ad loquendum, cur tandem fit, ut ii non illa loquela utan- 
tur, qua evidens est eos uti posse? Нос dicimus, Jam jubemus te sic alloqui amicum 


*) Burd. ibd, p. 654. — 2) Pjydhologie als Wiffenfdjaft 2с. I, 240 sqq. — 

canem: miser animal, quod vales intelligendo sed non loquendo; namque ades appellatus 
nomine tuo atque intelligenter exsequeris jussa domini tui; sed ego tibi subveniam. 
Quod enim tu non potes ore, id certe mobili potes capite, ut huncee capitis mei imitatus 
motum adnuas et abnuas et hoc vicario vocis gestu ajas et neges quid et tali modo etiam 
incredulos credere cogas, affir mativo et negativo tete uti judicio. Itaque significato 
jam, haee ipsa mea verba, quihus ego tete nunc alloquor, num tu illa intellexeris an non 
intellexeris quid valeant? Ad haec tua verba si canis eo quo tu jubes modo respondebit, 
fateamur necesse est esse illum si non fratrem at certe fraterculum nostrum. Sed frustra 
exspectabis, dum canis suggestum a te edat signum humanitatis, Nam si ille non solum 
sensu verum etiam cogitatione aliquid perciperet, jamdudum, opinamur, fecisset, quod et 


parvuli et muti qui nati sunt faciunt homines, ut ipsi nullo magistro mutum quem diximus 
adhibeant sermonem. Ап nonne patet, quod rationis et mentis particeps est, id fore ut 
ipsum per sese expediat viam, qua prodat secum cogitata? Haec ipsa est enim vis naturae 
ratiocinantis, ut ipsa ex sese sua sponte moveatur neque pulsu agitetur alieno; quam 


naturam qui dicere velit nesciam, qua via prodat se, is ignorat, quid sit et valeat Ratio 
et irrationalem introducit Rationem. Quod quum dicimus, illud vix monendum est 


libenter nos concedere fieri posse, ut canes doceantur — quod idem non magnopere mira- 
bimur si etiam pigri et stupidi docebuntur asini — ad certa quae dictitaveris verba ea- 


dem cum dexteritate, qua jusso tuo composito in terra corpore quietem mortis simulant, 
sursum deorsumve vel dextrorsum sinistrorsumve commovere caput et respondere dictis tuis; 
unum hoc defendimus, ut aves non plura imitentur verba quam quae audiverint dictitata, 
sic canes quoque non ad alia gestu tibi responsuros esse verba, quam quae praeiveris cer- 
tisque nota feceris signis, sua sponte vero neque suggestum et inculcatum ne 
tantillum quidem fore quod respondeant interrogati, 


Ad hoc argumentum, quo quidem uno jam satis videmur docuisse, etiam canes non 
participes esse cogitationis, addimus haecce. Non cogitant canes; carent enim vultu. Nam 
quantopere mulceant cauda, lingant lingua, quantopere laetentur jucundis, doleant injucun- 
dis: qui satis cogitate observat, non inconsideratius adspicit canes, is vegetis et argutis 
etiam in oculis belluinum agnoscet stuporem neque eos indices dicet mentis sui sibi 
consciae et aptae eX Sese sed animae sibi non praesentis sed sentientis et 
abjectae atque abreptae in aliena, res dicimus objectas sensibus, quas etsi canes 
acriter vident non spectant tamen et intuentur cogitabundi. Atque hoc quidem uno, 
quod hominis oculi insignes sunt lumine tota sua quae est mentis, fieri dicimus, ut tu 
libero tuo vultu servum domineris in canem, et praevalidos audacesque territes leones, san- 
guinolentos tigres dirasque hyaenas,*) Sed quam nulla canis cogitatio sit, id etiam inde ap- 
paret vel maxime, unde quidem permulti cognosci putant, vel ipsos homines ab isto animali 
superari sapientia et animi pietate, Quod enim dicunt, fidelem canem immori in cor- 


———— 


*) Burd, lbr, 1. p. 671 sqq. 

pore mortui domini, inde quidem intelligente ab homine intelligitur, non propria volun- 
tate duci sed vi aliena trahi, hoc ut faciat neque liberum sed servum animal esse 
canem pedisequum, Nam ratione qui utitur. pedisequus homo, is illacrimatur morti boni 
domini piamque defuncti servans memoriam servit ejus liberis vel alii aeque bono domino, 
At canis nescit, quid prodesse queat et quemadmodum domino non inanem sed veram 
referat gratiam atque tam patibilis natura et ita ipse nullus est, ut etiam a mortuo at- 
trahatur neque possit superstes esse. Videsne, ut toto pathologico nullo voluntario 
et libero amore moveatur canis, quem grato et pio animo praedicant? 

Quod uhi contra Herbartum evicimus, ne canem quidem rationis participem esse, sed 
ea penitus carere, ipsa res loquitur, quam vere vulgus hominum dicat, praeter unum homi- 
nem nullum in terra animal rationale esse, Nam si dubites, quod te experiri jussimus in 
cane, idem quum facili negotio experiri possis omnibus in belluis, ipsa integra atque incor- 
rupta experientia judex ab omni liherabit te dubitatione. 

Si vero jam quaeritis, commilitones carissimi, quo principio orta sit Herbarti de 
natura belluae et hominis opinio: ignorat acer defensor empiriae et disputator subtilis idem, 
quod ceteri omnes, quos quidem vehementer impugnat, ignorant psychologi et philosophi 
nostra aetate principes, non magnitudine sed genere inter se diflerre vivificantem, 
sentientem, imaginantem, cupientem animam atque scientem, intelligentem, 
volentem mentem; id autem ignorat propterea, quod non minus quam illi nescius est, 
quid sit sui sibi conscium quidque sentientem, quid intelligentem esse rerum, 
quid patibili et serva cupiditate, quid actuosa et libera valere voluntate. Haec enim, 
quam hominis propriam esse docuimus, scientia suimetipsius —ut deuno hoc dicamus, 
in quo quidem sunt omnia — quum contineatur cogitatiuncula voculae „еро“ sive „ego sum,“ 
Herbartus egologus tam praepostera utitur ratione, ut non sublata sed etiam adaucta per- 
versitate egologine Kantianae, Fichtianae, Schellingianae, Hegelianae, illam hominis scien- 
Пат suimet, quam ipsa ratio cogitandi clamat omnium primam esse atque ejusmodi, quae 
nisi subsit praesensque adsit nulla omnino esse possit scientia et cognitio rerum aliena- 
rum neque ullus motus spontaneus et facinus voluntarium, non primo sed secundo 
ponat loco neque integrum quid totumque aptum quod sit ipsum ex sese statuat, sed a ,,me- 
chanismo psychologico* repetat auctore, Sic enim sibi persuasit, тб ego sum exoriri ex 
multitudine imaginum patibilibus perceptarum sensibus earumque inter se 
conjunctione et quodam complexu et conflictu, validissima et vividissima sensa- 
tione et imaginatione contineri defendens hominis scientiam suimet.*) Quasi vero 
aquila, cujus acies oculorum in proverbio est, non aeque nescia esset suae telescopiae ac 
musca microscopiae! Et hinc quidem, quod pleraeque belluae praeter unius tactus subtilita- 
tem ceteris omnibus fere sensibus multo superant hominem, plane intelligitur et sole clarius 
est, quam nihil dicant illi, qui quum post sensum esse et vigere incipere videant intellectum, 


1) Vide librum: Pjydologie als Smiffenpdjaft 2с. 8. 24 — 32, 30 sqq. 57. 94. 104. 111. 118 sqq. 120 sq. 
131 — 138. — Lehrbuch gur Spfpdjotogic $. 39 — 43. 


temere admisso, quem logici ,,post hoc vel cum hoe ergo propter hoc dicunt, paralogismo 
pugnant, nihil esse in intellectu, quod non fuerit in sensu, id est — rem si quae- 
ris — ex nescio et sui et alieni sensu conscium utriusque nasci intellectum, 
atque ex coeca et serva alienorum cupiditate liberam suorumque propriorum 
consiliorum dominam exoriri voluntatem. ?) Tali igitur errore quum teneretur 
Herbartus, non delatus sed deductus est eo, ut belluas miserandos fratres hominis esse 
crederet, 

Hoc vero quum ita sit, ut ex egologia tota pendeat atque apta sit psychologia et noo- 
logia, etiam atque etiam admonemus vos, commilitones, ut aeri et indefesso studio noscatis 
penitusque perspectum et intellectum habeatis, quid sit et valeat cogitatio „ego“ sive „едо 
sum, id est, quid sit sui sibi conscium esse atque intelligentia rerum et libera agendi uti 
voluntate, neve timeatis, quod cum Kantio?) nimis timuit Herbartus?) magnaque multitudo 
philosophorum, ut dum homo noscere studeat semetipsum, sano in corpore sana maneat 
mens; quamquam parens philosophiae recentissimae Kantius ait et ipse, uno hoc, quod prae- 
ditus sit sensu interno sive scientia et cognitione suimet, hominem esse hominem.*) 
Hoc igitur nolite valde pertimescere, "Tametsi enim non facile est noscere semetipsum sed 
magnam res habet difficultatem, attamen minime Herculei sed — Socrate vel ipso Kantio 
teste — vere humani laboris est. Cur autem vos tam graviter et severe admoneamus, ne 
cum plerisque psychologis ,,objectivam* quam ,,subjectivam** amplexari malitis scientiam, 


hane habemus causam justissimam et gravissimam, quod quum vestro studio theologiam 
i , l 5 


amplexi sitis, una hae ratione — quae quidem vere dialectica ideoque sola non inanis 
sit — contra importunum Pantheismum defendi et teneri potest Theismus, ut patefacto, 
quo vulgaris psychologia sive noologia prava est errore — quod quidem psychologi intel- 


lectum non solvunt ab sensu — et quo non sublato sed pro fundamento posito mowr Wetdec 
totius philosophiae Hegelius dialecticus summa quam logici imperitant cum conse- 
quentia ,,Monismum essendi“ sive ,,Pantheismum Spiritualismi constituit, *) igitur ut hoc 
patefacto errore psychologico atque animae sive corporis animati et quae ab omni 
concretione soluta ac libera est mentis humanae cognito Dualismo, a mente hu- 
mana, quae quum sui sibi conscia sit, ne possit quidem esse nescia, se non esse 


ipsam perse, „via aseitatis et causnlitatis* per summam cogitandi necessitatem per- 


1) Ipse secnm pugnat Herbartns contradictione qnae vocatur in adjecto patente, quod quum hominis 
scientiam snimet totam pendere defendat ex sensatione et perceptione rerum externarum, 
attamen adsentit Leibnitio Lockianum illud: „Nihil est in intellectu, quod non fnerit in sensu“ sa- 
pientibus hisce corrigenti verbis: „excipe: nisi ipse intellectus." Non latentius vero pugnantia loquitur 
tum, quum quod sit homo, negat, quod vero sciat esse sese, ait pendere ex rebus sensis. Vide 


Pfycdhologie als Wiffenfehaft 2c. 1, p. 42 et 67. 50. — 2) Vide librum: Smmanuel Rants VBoricjungen über die 
Metaphyfié 1821 p. 135. — =) Mfychotogie als 3Bifenidjaft 2c. 1, p. 42. — *) Opp. 1, p. 72. 90 501. cfr. 
XI, p. 97 ed. Rosenkr. et Schubert. — 5) „Die Beftimmung der nevern PpHilofophie, баб ber Gift die Ginfeit 
mit fih jelbft ijt unb die 8 als Adeelles in fid) faft, nennt man Pantheismus oder näher Pantheismus odes 
Spiritualismus,” Hegel Sietigionspbilojopbie 1, p. 325 Ausg. 2. 

veniatis ad mentem absolutam sive divinam, quae ob hoc ipsum, quod sit absoluta et 
ipsa secum contenta neque egeat altero, non ipsa insit et in nescia sui natura rerum et in 
conscio sui homine, sed quae et hominem et quidquid sit rerum creaverit ex nihilo ac 
voluerit esse ejusmodi, ut non [nfinitatis divinae finita et evanida phaenomena 
vel momenta, ipsa vero omnino nulla sint, sed ut suam et propriam non 
alienam vivant vitam; hanc igitur ob causam jubemus vos adhaerescere scientiae et co- 
gnitioni reflexivae, ne falsis sumptis principiis atque ignorata vi et natura mentis hu- 
manae pro Absoluti ponatis notionem Infiniti et sic ab ipsa necessitate logica hominem 
ex homine et Deum ex Deo tollere et cum ratione insanire cogamini, Atque haec nunc 
quidem vos non doctos sed monitos volumus; debebitis vero credere, ut possitis intel- 
ligere, Sapienter enim non modo christianus verum etiam gentilis isque ingenii acumine 
praesignis magisterque intelligendi qui habendus est ait philosophus, tironem scientia 
multa credere oportere ut possit scire, :) 


*) Augustin. de ordine H, c. 9. Aristot. Eth. Nie. VI, c. 11, 


$ 

